laion/Wikipedia-Exotic huggingface dataset:
יחסי יפן – סנט וינסנט והגרנדינים

יחסי יפן–סנט וינסנט והגרנדינים הם היחסים הדיפלומטיים הרשמיים שבין יפן לבין סנט וינסנט והגרנדינים. בין יפן לבין סנט וינסנט והגרנדינים מתקיימים יחסים דיפלומטיים. היחסים הדיפלומטיים שבין יפן לסנט וינסנט והגרנדינים כוננו לראשונה בחודש אפריל 1980. בין שתי המדינות נערכו מספר ביקורים רמי דרג ולאחריהם הגיעו שיתופי פעולה מינוריים. ג'יימס פיץ-אלן מיטשל, ראש ממשלת סנט וינסנט והגרנדינים (1986, 1990) רלף גונזלבס, ראש ממשלת סנט וינסנט והגרנדינים (2004) סנט וינסנט והגרנדינים אינה מיוצגת ביפן, הן בדרג השגרירות והן בדרג הקונסולרי. יפן אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. יפן האמינה את שגרירותה שבפורט אוף ספיין, בירת טרינידד וטובגו הסמוכה, על סנט וינסנט והגרנדינים. Japan-Saint Vincent and the Grenadines Relations, אתר משרד החוץ של יפן Embassy of Japan for St. Vincent
Idol

Idol (בעברית: אֱלִיל) הוא סינגל שהוקלט על ידי להקת הקיי-פופ BTS, ביחד עם הראפרית הטרינידדית ניקי מינאז', מתוך אלבום האוסף Love Yourself: Answer. השיר יצא לאור ב-24 באוגוסט 2018, כסינגל הראשון והיחיד מתוך אלבום האוסף. השיר הגיע למקום ה-11 במצעד הבילבורד הוט 100. השיר נכתב על ידי באנג סי-היוק, רומן קמפולו, פידוג, סופרים בוי, RM, אלי טמפוסי וניקי מינאז' והופק על ידי פידוג. במקור, יצא השיר כבר ב-24 באוגוסט 2018, בגרסה קוריאנית ובהמשך בשנת 2019, יצא לאור מחדש בגרסה יפנית, תוך שיצאה גרסה בה מתארחת ניקי מינאז'. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-165 מיליון השמעות. הווידאו קליפ הרשמי של השיר פורסם ב-24 באוגוסט 2018, ביום צאתו כסינגל, תוך ששבר שיא היסטורי בכך שצבר למעלה מ-43 מיליון צפיות בפחות מיממה. הקליפ זכה להצלחה בינלאומית ונחשב לאחד מהקליפים הנצפים ביותר בכל הזמנים. נכון למאי 2022, מונה הצפיות של הקליפ עומד על למעלה מ-1.1 מיליארד צפיות. BTS קידמו את השיר בתוכניות מוזיקה שונות בדרום קוריאה, כולל אם קאונטדאון, מיוזיק בנק (אנ'), שואו! מיוזיק קור (אנ'), ואינקיגאיו (אנ') וגרפו שמונה ניצחונות למרות תקופת הקידום הקצרה. הם גם ביצעו אותו במספר פסטיבלי סוף שנה ומופעי פרסים מקומיים, כולל פרסי המוזיקה של מלון לשנת 2018 (אנ'), SBS גאיו טג'אן (אנ'), פרסי המוזיקה של MBC פלוס X ג'יני לשנת 2018 (אנ'), MBC גאיו דייג'ון (אנ'), ופרסי המוזיקה ה-28 של סיאול (אנ') שנערכו בינואר 2019. הלהקה גם קידמה את הסינגל בעולם. הם ביצעו אותו בחצי גמר עונה 13 (אנ') של America's Got Talent ששודרה ב-12 בספטמבר 2018, ולאחר מכן בתוכנית The Tonight Show Starring Jimmy Fallon ו"בוקר טוב אמריקה". במהלך החלק האירופי של סיבוב ההופעות שלהם "Love Yourself World Tour" (אנ'), הקבוצה התארחה בפרק ה-12 באוקטובר של התוכנית "המופע של גרהם נורטון" וביצעה את השיר. בינואר 2019, הכריזה מאטל על שיתוף פעולה עם BTS שכלל יצירת קו בובות שעוצבו על פי התלבושות של הלהקה בקליפ של "Idol". הבובות שוחררו בספטמבר. מידע על השיר "Idol" באתר AllMusic מילות השיר "Idol" באתר Genius סרטון השיר "Idol" באתר יוטיוב BTS MMA 2018, סרטון בערוץ "beloved galaxy", באתר יוטיוב סופרים בוי OSEN, [퇴근길 신곡 한복 입은 방탄소년단이 정의한 조선표 EDM 'IDOL', 얼쑤 좋다!], mosen.mt.co.kr, ‏2018-08-24 (בקוריאנית) 방탄소년단 'idol' 뮤직비디오 공개 반응 "상상초월 대박", hankyung.com, ‏2018-08-25 (בקוריאנית) BTS' 'IDOL,' Featuring Nicki Minaj, Debuts at No. 11 on Billboard Hot 100, Billboard, ‏2018-09-04 Genius English Translations – BTS - IDOL (English Translation) (באנגלית), נבדק ב-2020-06-22 IDOL, נבדק ב-2020-06-22 YouTube Stats of BTS (방탄소년단) 'IDOL' Official MV, kworb.net YouTube - Most Viewed Music Videos of All Time, kworb.net Gold & Platinum, RIAA (באנגלית) 국내 대표 음악 차트 가온차트!, gaonchart.co.kr
מונה, ציורים מג'יברני - מטבע למופשט

ציורים מג'יברני - מטבע למופשט במשך שנות מגוריו בג'יברני הקים הצייר קלוד מונה גן בסגנון יפני, שבו צייר מאות מציוריו המוכרים והמונומנטליים ביותר. עם חלוף השנים, ניתן לעקוב אחר תהליך גיבושו של סגנון ייחודי, אניגמטי ופילוסופי שהתבטא בהפשטה של נושאי הציור. מונה השקיע זמן ומשאבים רבים בגנו עד למימוש חזונו אשר היה מושא לציורים רבים במהלך השנים. הוא נעזר בגנן ראשי וחמישה עוזרים כדי לטפח ולעצב את הגן כראותו. ב־1893 רכש מונה חלקה נוספת אשר הייתה צמודה לאחוזתו, שבה הייתה בריכה טבעית קטנה שאותה חצה נחל האפט. בשנים הבאות עיצב מונה את החלקה מחדש; במשך שלוש שנים הועלתה הטמפרטורה בבריכה על מנת שתתאים לנימפאות (חבצלות) אותן הזמין מונה מיפן. גשר קטן בסגנון יפני הוקם מעל חלקה הצר של הבריכה. ב־1901, לאחר משא ומתן ארוך מול המועצה המקומית, נחל האפט הוסט ממסלולו ולגשר הוספו קשת גבוהה ושיחי ויסטריה. גנן אחד הועסק במיוחד עבור טיפול בנימפאות שפוזרו בבריכה באופן אותו הנחה מונה על מנת ליצור את הקומפוזיציה המדויקת שרצה. הגן עצמו הפך ליצירת אמנות, לעיצוב הטבע כקומפוזיציה של צבעים וצורות מפוסלת במים, צמחים, השתקפויות ושמים. הבריכה בגן הפכה למקור ההשראה העיקרי של מונה, הוא אמר: "נופים אלו של מים והשתקפויות הפכו לאובססיה. הם מעבר לכוחו של זקן כמוני, ועדיין אני רוצה להצליח ולהעביר את התחושה שלי. אני מקווה שהמאמץ שלי יצלח במשהו." במאי 1909 הוצגו 48 ציורים מהגן בתערוכה של דוראן-רואל. הציורים חולקו לשש קטגוריות של אזורים בגן ותומחרו במחיר גבוה. ב־1915 מונה בנה סטודיו נוסף, באורך 24 מטרים, ברוחב 12 מטרים ובגובה 15 מטרים, ובו יצר את ציוריו הגדולים ביותר. בחלקם של הציורים בסדרה, נושאי הציור כגון שמיים, מים, השתקפויות, עצים או פרחים, ממלא את בד הציור ואין בהם מידע על קו האופק או רמזים אשר מסייעים בהתמצאות מרחבית, דבר אשר יוצר לעיתים אצל הצופה תחושה של מידע חלקי, או חוסר התמצאות. בכך מונה ניתק את עצמו ממסורת קונבנציונלית של ציורי נוף אופקיים, ברורים וקריאים. הצבע מונח על הבד באופן מופשט ולעיתים קשה למתבונן להבין האם הוא מסתכל על אובייקט או על ההשתקפות שלו במים. בחלק מהציורים, עלי הנימפאות על המים אשר בהם השתקפויות נראים כמרחפים בחלל לא מוגדר. העתקה זו של האובייקט מסביבתו הטבעית למרחב מופשט היא פתח לדיון אפיסטמולוגי על יכולתנו לתפוס את המציאות ולהסיק מסקנות על מה שנתפס. הפרטים שעדיין ניתן לזהות בציור ויכולים להוות איזשהו עוגן הכרתי במציאות, גם הם השתקפויות צפות במרחב לא ידוע. את הציורים המונומנטליים והאניגמטיים ביותר שלו, צייר מונה בשנים שלאחר מותם של אשתו ובנו. חלקם קודרים, מופשטים כמעט לחלוטין, ויכולים להשרות על המתבונן תחושת ריחוף בחלל ריק מצורות מוכרות. ציורים מגנו של מונה בג'יברני Los nenúfares (Monet).jpg Claude Monet - Nymphéas - Carnegie Museum of Art, Pittsburgh, 2019-12-11.jpg Claude Monet - Nymphéas W1852 - Musée Marmottan-Monet.jpg Le bassin aux nymphéas - Claude Monet.jpg Monet - pathway-in-monet-s-garden-at-giverny-1902.jpg Water-Lily Pond MFA Boston 61.959 Catalog No 1630.jpg Monet Water lilies 1907.jpg קלוד מונה חבצלות המים Karin Sagner-Duchting, Monet, Taschen, 1990
ויקטורי רוד (2007)

ויקטורי רוד (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 ביולי 2007, באולם האימפקט זון שבאורלנדו, פלורידה. האירוע היה האירוע השלישי בסדרת אירועי ויקטורי רוד. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, קורט אנגל (שהגיע לקרב כאלוף העולם) וסמואה ג'ו (שהגיע לקרב כאלוף ה-X דיוויז'ן) ניצחו את Team 3D (בראדר ריי ובראדר דיבון) (שהגיעו לקרב כאלופי הזוגות) בקרב זוגות אשר היה על כל חגורות האליפות; כתוצאה מכך, אנגל וג'ו הפכו לאלופי הזוגות החדשים של TNA. עוד ברשימת הקרבות, סטינג ואביס ניצחו את AJ סטיילס וטומקו, וכריסטיאן קייג' ניצח את כריס האריס. האירוע כלל קרבות שנבעו מעלילות מתוסרטות מתוכניות Impact. ויקטורי רוד, במסד הנתונים הקולנועיים IMDb (באנגלית) תוצאות אירועי ויקטורי רוד
מלחמת האופיום

מלחמות האופיום (בסינית מפושטת: 鸦片战争; בסינית מסורתית: 鴉片戰爭; באנגלית: Opium Wars) היו שתי מלחמות שהתנהלו בין שושלת צ'ינג למעצמות המערב באמצע המאה ה-19, ופרצו על רקע הרצון של שליטי סין למנוע סחר באופיום בשטחן. האם התכוונתם ל... מלחמת האופיום הראשונה – התרחשה בשנים 1839–1842 מלחמת האופיום השנייה – התרחשה בשנים 1856–1860
Beerbongs & Bentleys

Beerbongs & Bentleys (בעברית: ברבונגס ובנטלי) הוא אלבום האולפן השני של הזמר-יוצר האמריקאי פוסט מאלון. האלבום יצא לאור ב-27 באפריל 2018 על ידי חברת התקליטים ריפבליק רקורדס. מתוך האלבום יצאו חמישה סינגלים. מידע על האלבום Beerbongs & Bentleys באתר MusicBrainz מידע על האלבום Beerbongs & Bentleys באתר AllMusic האלבום Beerbongs & Bentleys באתר Discogs האלבום Beerbongs & Bentleys באתר ספוטיפיי האלבום Beerbongs & Bentleys באתר דיזר האלבום Beerbongs & Bentleys באתר אפל מיוזיק האלבום Beerbongs & Bentleys באתר Last.fm האלבום Beerbongs & Bentleys באתר טיידל Beerbongs & Bentleys, discogs (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) Billboard 200 Albums, Billboard, ‏2023 (באנגלית אמריקאית) Beerbongs & Bentleys, נבדק ב-2020-05-11
יחסי יפן – סנט קיטס ונוויס

יחסי יפן–סנט קיטס ונוויס הם היחסים הדיפלומטיים הרשמיים שבין יפן לבין פדרציית סנט כריסטופר ונוויס. בין יפן לבין פדרציית סנט כריסטופר ונוויס מתקיימים יחסים דיפלומטיים. שתי המדינות כוננו את היחסים שביניהן בחודש ינואר 1985. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים. קנדי סימונדס, ראש ממשלת סנט קיטס ונוויס (1985) קלמנט את'לסטון-ארינדל, המושל הכללי של סנט קיטס ונוויס (1990) דנזל דאגלס, ראש ממשלת סנט קיטס ונוויס (2005) יפן אינה מיוצגת בסנט קיטס ונוויס, הן בדרג השגרירות והן בדרג הקונסולרי. יפן האמינה את שגרירותה שבפורט אוף ספיין, בירת טרינידד וטובגו הסמוכה, על סנט קיטס ונוויס. סנט קיטס ונוויס אינה מיוצגת ביפן, הן בדרג השגרירות והן בדרג הקונסולרי. סנט קיטס ונוויס האמינה את שגרירותה שבטאיפיי, בירת טאיוואן הסמוכה, על יפן. Japan-Saint Christopher and Nevis Relations, אתר משרד החוץ של יפן Embassy of Japan for St. Kitts
Stoney

Stoney (בעברית: סטוני) הוא אלבום הבכורה של הזמר-יוצר האמריקאי פוסט מאלון. האלבום יצא לאור ב-9 בדצמבר 2016 על ידי חברת התקליטים ריפבליק רקורדס. מתוך האלבום יצאו שישה סינגלים. מידע על האלבום Stoney באתר MusicBrainz מידע על האלבום Stoney באתר AllMusic האלבום Stoney באתר Discogs האלבום Stoney באתר ספוטיפיי האלבום Stoney באתר דיזר האלבום Stoney באתר אפל מיוזיק האלבום Stoney באתר Last.fm האלבום Stoney באתר טיידל Stoney, discogs (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) Topplista - IFPI, web.archive.org, ‏2022-01-31 Billboard 200 Albums, Billboard, ‏2023 (באנגלית אמריקאית) Stoney, נבדק ב-2020-05-11
יחסי דומיניקה–יפן

יחסי דומיניקה–יפן הם היחסים הדיפלומטיים הרשמיים שבין קהיליית דומיניקה לבין רפובליקת יפן. בין יפן לבין קהיליית דומיניקה מתקיימים יחסים דיפלומטיים. שתי המדינות כוננו את היחסים שביניהן בחודש דצמבר 1978. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים. יוג'יניה צ'ארלס, ראש ממשלת דומיניקה (1992) אדיסון ג'יימס, ראש ממשלת דומיניקה (1997) פייר צ'ארלס, ראש ממשלת דומיניקה (2001) רוזוולט סקריט, ראש ממשלת דומיניקה (2007) יפן אינה מיוצגת בדומיניקה בדרג השגרירות. יפן מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה. יפן האמינה את שגרירותה שבטרינידד וטובגו הסמוכה, על דומיניקה. דומיניקה אינה מיוצגת ביפן, הן בדרג השגרירות והן בדרג הקונסולרי. Japan-Dominica Relations, אתר משרד החוץ של יפן CONSULATE GENERAL OF JAPAN IN ROSEAU, DOMINICA Embassy of Japan for Dominica
אוסף (אלבום של אריק איינשטיין)

אוסף הוא אלבום אוסף המאגד שירים בולטים שהקליט הזמר אריק איינשטיין במהלך הקריירה שלו. האלבום יצא לאור בשנת 1993. האוסף מלקט את השירים הבולטים בקריירה של איינשטיין מהאלבומים "על גבול האור", "שביר", "יושב על הגדר", "אוהב להיות בבית", "משירי אברהם חלפי", ו-"האריה, היונה ותרנגולת כחולה". בנוסף מכיל האוסף קטעים נבחרים שלא השתייכו לשום אלבום: "פראג" שנכתב לכבוד פסטיבל הזמר והפזמון 1969, "אמרו לו" שיצא מתוך הקלטת הילדים "כמו גדולים 2" והפך להמנון כדורגל של אוהדי הפועל תל אביב בכדורגל, "TOI" שיצא כשיר היתולי בקלטת כבלים, "ים אדוני" שיצא כחלק מכבלים, ו"ואלה שמות" שיצא כשיר קומי הכולל כולו שמות של כדורגלנים ונכתב לכבוד מונדיאל 1990. עיבודים: מיקי גבריאלוב (שירים: 1,3,5,9,14,15,16), יצחק קלפטר (שירים: 4, 10), יוני רכטר (שירים: 2,6,7,8,12,13,17) קולות ליווי: אריק איינשטיין, עלי מוהר, מאיר ישראל, מיקי גבריאלוב, שם-טוב לוי, יעקב מורנו, יוני רכטר, יושי שדה, עמי איילי, בנות מקהלת העפרוני (בהדרכת מאיה שביט) בס: אלון נדל, אלון אולארצ'יק, מיכה מיכאלי, מיקי גבריאלוב, מיקי שביב תופים, כלי הקשה: אלון הלל, מאיר ישראל, יובל שפריר גיטרות: יצחק קלפטר, מיקי גבריאלוב, עמוס הדני פסנתר, קלידים: יוני רכטר, עדי רנרט עריכה דיגיטלית: טלי כץ טכנאי הקלטה: איתמר גפני, יעקב מורנו, עמי איילי הפקת האלבום: אתי אנטה ומיכאל תפוח, "המון הפקות" עיצוב עטיפת האלבום: מנחם רגב
Smalltown Boy

Smalltown Boy הוא שיר של להקת הסינת'-פופ הבריטית ברונסקי ביט. השיר יצא לאור בשנת 1984 כסינגל הראשון מתוך אלבום הבכורה של הלהקה "The Age of Consent", שיצא לאור בדצמבר אותה שנה. השיר מזוהה עם קהילת הלהט"ב וזכה להצלחה מסחרית גדולה. השיר הגיע למקום השלישי במצעד הסינגלים הבריטי ולמקום הראשון בבלגיה, הולנד ומצעד שירי הדאנס קלאב של הבילבורד. השיר יצא לאור מחדש בשנת 2013 במסגרת קמפיין חג המולד של חברת "Boots UK". שנה לאחר מכן הוקלט מחדש על ידי ג'ימי סאמרוויל, סולן הלהקה, במסגרת חגיגות לציון 30 שנה לצאת האלבום המקורי. הקליפ הופק על ידי ברנרד רוז, צולם והופץ במהלך שנת 1984. בקליפ נראה סאמרוויל נוסע ברכבת ונזכר בילדותו באמצעות פלאשבקים לאירועים שהובילו אותו לעזוב את בית הוריו בילדותו. סאמרוויל הנער נמצא בבריכת שחייה ובעידוד חבריו, אותם מגלמים חברי הלהקה האחרים, משכנעים אותו לגשת אל בחור אליו הוא נמשך. בהמשך הוא מותקף בסמטה על רקע הומופובי, כשאת ההתקפה מוביל אותו הבחור אליו ניסה לפנות. שוטר מביא אותו אל בית הוריו כשהוא פצוע. כך מגלים הוריו על נטיתו המינית של הנער. הילד נפרד מאימו בחיבוק ואילו אביו מסתפק במתן כסף, הוא עולה על הרכבת בדרכו ללונדון, בה הוא מתאחד עם חבריו. מידע על היצירה "Smalltown Boy" באתר מיוזיק בריינז גרסאות נוספות ל"Smalltown Boy" באתר SecondHandSongs How '80s LGBTQ band Bronski Beat’s haunting ‘Smalltown Boy’ made a difference: ‘It was very bold’, Yahoo.com, 26 June 2019
אמה (סרט, 1996)

אמה (באנגלית: Emma) הוא סרט קולנוע משנת 1996. עיבוד קולנועי לספר של ג'יין אוסטן באותו שם מ-1815. אמה וודהאוס היא צעירה עשירה וסימפתית שאוהבת להתערב בענייני זולתה. באופן קבוע היא מנסה לשדך בין גברים ונשים שאינם מתאימים זה לזה. אחרי שמיס טיילור, המחנכת שלה ובת לווייתה, נשאה למר וסטון אמה מתיידדת עם הארייט סמית. אמה מעודדת את הארייט לשאוף לנשואין עם גבר ממעמד גבוה משלה. היא מנסה לשדך בין הארייט, שהיא בת לא חוקית, לכומר המקומי מר אלטון. למרות חיבתה לרומנטיקה אמה אינה בוגרת מספיק ולא מודעת לרגשותיה, ולחיבתה למר נייטלי, האיש הקרוב אליה ביותר. על אף שהתסריט של דאגלס מקגרת' נאמן ברוחו לרומן של אוסטן, מקגרת' הוסיף חילופי דברים והתלוצצויות בין אמה התוססת למר נייטלי המיושב בדעתו, כך שהם מבליטים את המשיכה שביניהם. גווינת' פלטרו – אמה וודהאוס ג'רמי נורת'הם – מר נייטלי יואן מקגרגור – פרנק צ'רציל טוני קולט – הארייט סמית פולי ווקר – ג'יין פיירפקס סופי תומפסון – מיס בייטס פילידה לאו – מרת בייטס ג'יימס קוזמו – מר וסטון גרטה סקאקי – מיס טיילור, מרת וסטון ג'ולייט סטיבנסון – מרת אלטון אלן קמינג – מר אלטון ג'ון פרנקלין-רובינס – מר קול אנג'לה דאון – גברת קול גווינת' פלטרו זכתה לשבחי הביקורת על תפקידה ובעיקר על יכולתה להסוות את המבטא האמריקני שלה. הדמויות של מרת בייטס ובתה מיס בייטס גולמו על ידי אם ובת, השחקנית פילידה לאו ובתה סופי תומפסון. הקומיקאי הבריטי אלן קמינג והשחקנית ג'ולייט סטיבנסון גנבו את ההצגה ברגעים הקומיים שבסרט בתפקידיהם כמר ומרת אלטון. רייצ'ל פורטמן זכתה בפרס האוסקר על פסקול מקורי לסרט קומדיה או מחזמר. הסרט היה מועמד לאוסקר נוסף עבור התלבושות. אתר האינטרנט הרשמי של אמה "אמה", במסד הנתונים הקולנועיים IMDb (באנגלית) "אמה", באתר נטפליקס "אמה", באתר AllMovie (באנגלית) "אמה", באתר Rotten Tomatoes (באנגלית) "אמה", באתר Box Office Mojo (באנגלית) "אמה", באתר Metacritic (באנגלית) "אמה", באתר אידיבי "אמה", במסד הנתונים הקולנועיים KinoPoisk (ברוסית)
אסון אולמי עדיה

ב-23 ביוני 2015 במהלך חתונה באולם האירועים "עדיה" שביבנה, נותקה נברשת מתקרת האולם וצנחה על החוגגים. 21 אנשים נפצעו, ואחת נהרגה כתוצאה מפגיעת גוף התאורה. במהלך חתונה של מור וקארין לוי, שהתקיימה באולם האירועים "עדיה" שביבנה, בזמן שהחוגגים רקדו, גוף תאורה ממונע גדול וכבד, המדמה נברשת עם אלפי דיודות פולטות אור היה תלוי מעל רחבת הריקודים, ירד ועלה לסירוגין והאיר את הרחבה. בשעה 00:30 בערך, התנתק גוף התאורה כתוצאה מתכנון וביצוע לקוי וצנח על הרוקדים מתקרת האולם. כ-21 חוגגים נפצעו, ואחת האורחות אביבה חיון שהייתה אשתו של דוד של הכלה, נפגעה מגוף התאורה באופן ישיר ונהרגה. בעקבות האירוע המשטרה הוציאה צו סגירה זמני לאולם ועיכבה לחקירה את בעלי המקום. בסוף אוקטובר 2016 הוגש הסדר טיעון מטעם הפרקליטות עם שני בעלי האולם עובדיה כהן ויגאל עקליאן, במסגרת הסדר הטיעון יודו בעלי האולם בגרימת מוות ברשלנות ואף ירצו כמה חודשים של עבודות שירות. שאר הנאשמים בתיק אורן זרוג ועתניאל מדר ימשיכו למשפט. לאחר סיום המשפט השופטת אפרת פינק קבעה כי יש להרשיע את המהנדס, עתניאל מדר, בעבירות של גרימת מוות ברשלנות וגרימת חבלה ברשלנות. בנוסף קבעה השופטת כי יש להרשיע את מנהל התאורה אורן זרוג באותן העבירות. סוכם של כי אורן זרוג ישלם פיצויים בסך 10,000 שקלים למשפחה וגם ירצה כחצי שנה של עבודות שירות. ב-22 בינואר 2019 הרשיע בית משפט השלום ברחובות את אורן זרוג שהיה מנהל התאורה באולם ועתניאל מדר שהיה מהנדס הקונסטרוקציה בגרימת האסון. אורן זרוג היה אחראי לתכנונה, שרטוטה והקמתה של הנברשת ונתן הוראות למתקינים, מבלי שהוכשר לכך. עתניאל מדר המהנדס שהוזמן לבדיקת הנברשת אישר את השימוש בה לאחר שביצע בדיקה שטחית בלבד בניגוד מוחלט לתקנות שאומרת כי רק מהנדס מכונות מוסמך יכול לתת אישור לגוף התאורה משום שהופעלה על ידי מנוע הרמה ואף למד כיצד לתכנן את הנברשת בעזרת סרטוני יוטיוב. עותניאל מדר ואורן זרוג ערערו על החלטת השופטת אפרת פינק והגיעו לעליון שם נדחו והורשעו בגרימת מוות ברשלנות. עותניאל מדר קיבל 6 חודשי מאסר לנשיאה בעבודות שירות ועד ל-14 חודשי מאסר בפועל. אורן זרוג קיבל 6 חודשי עבודות שירות. אבי אשכנזי ודנה ירקצי‏, "חרב עולמי בחתונת בני": הרוגה ועשרות פצועים באסון ביבנה, באתר וואלה, 23 ביוני 2015 פסק הדין ע”פ 55391/06/19 – אורן זרוג,עותניאל מדר נגד מדינת ישראל. סרטון המראה את הנברשת שקרסה באולם האירועים עדיה אבי אשכנזי, דנה ירקצי‏, "חרב עולמי בחתונת בני": הרוגה ועשרות פצועים באסון ביבנה, באתר וואלה, 23 ביוני 2015 אלי סניור, רותם אליזרע ומאיר תורג'מן, אסון בחתונה: הרוגה מקריסת מערכת תאורה, באתר ynet, 23 ביוני 2015 אסון הנברשת: הסדר עם בעלי האולם, באתר ‏מאקו‏, 27 באוקטובר 2016 אלמז מנגיסטו, אסון החתונה ביבנה: 6 חודשי עבודות שירות וקנס לאחראי התאורה, באתר חדשות 13, 26 במאי 2019 כתבה על האסון דניאל הרץ, ‏התקינו את הנברשת שקרסה דרך יוטיוב, באתר כיכר השבת, 27 באוקטובר 2016
יחסי אל סלוודור – יפן

יחסי אל סלוודור–יפן הם היחסים הדיפלמטיים בין רפובליקת אל סלוודור לבין יפן. שתי המדינות כוננו יחסים דיפלומטיים רשמיים בפברואר 1935. בשנת 2017, שוויו של הייצוא היפני לאל סלוודור עמד על 14.6 מיליארד ין, וכלל בעיקר מכוניות וברזל. באותה השנה, שוויו של הייבוא היפני מאל סלוודור עמד על 2.6 מיליארד ין וכלל בעיקר קפה ובגדים. 1997 – ארמנדו קלדרון סול, נשיא אל סלוודור. 2006 – אנטוניו סאקה, נשיא אל סלוודור. 2005 – מסהיטו, נסיך היטאצ'י ובת זוגו. 2015 – מאקו, נסיכת אקישנו. על פי הלשכה היפנית המרכזית לסטטיסטיקה, באוקטובר 2016 התגוררו באל סלוודור 176 אזרחים יפניים. אל סלוודור מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. אל סלוודור מיוצגת בדרג הקונסולרי באמצעות קונסוליה רשמית אחת שהיא מחזיקה ביוקוהמה. יפן מיוצגת באל סלוודור בדרג השגרירות באמצעות שגרירות רשמית שהיא מחזיקה בסן סלוודור, בירת המדינה. מדיה וקבצים בנושא יחסי אל סלוודור – יפן בוויקישיתוף יחסי אל סלוודור–יפן, באתר משרד החוץ היפני Embassy of Salvador in Japan, אתר השגרירות Consulate of El Salvador in Japan Embassy of Japan in El Salvador, אתר השגרירות
אלכסנדר מילינקביץ'

אלכסנדר ולדימרביץ' מילינקביץ' (בבלארוסית: Алякса́ндар Уладзі́меравіч Мілінке́віч, ברוסית: Алекса́ндр Влади́мирович Милинке́вич; נולד ב-25 ביולי 1947 בהורדנה) הוא פוליטיקאי בלארוסי ואחד ממנהיגי האופוזיציה במדינה. בוגר המכון לפיזיקה של האקדמיה למדעים של בלארוס. עבד כמורה בבית ספר וחוקר במכוני מחקר בבלארוס וצרפת. מ-1980 עד 1984 עסק בהקמת הפקולטה לפיזיקה באוניברסיטת סטיף באלג'יריה. פרסם מאמרים מדעיים רבים בנושא הלייזרים וכן עבודות על ההיסטוריה, התרבות והאדריכלות של בלארוס. דובר בלארוסית, רוסית, צרפתית, אנגלית ופולנית. משנת 1990 עד 1996 שימש כסגן ראש עיריית הורדנה המופקד על נושאי חינוך ותרבות. לאורך שנות התשעים היה פעיל בארגונים לאומיים דמוקרטיים בבלארוס. בשנת 2001 שימש כראש מטה הבחירות של המועמד לנשיאות בלארוס סיאמיון דומש, שהפסיד לאלכסנדר לוקשנקו. בשנת 2005 נבחר בכנס של מפלגות האופוזיציה בתור המועמד המאוחד של הכוחות הדמוקרטים המאוחדים של בלארוס לבחירות לנשיאות שהיו אמורות להיערך ביולי 2006. הבחירות הוקדמו בהחלטת הנשיא המכהן לוקשנקו ל-19 במרץ. בנוסף למילינקביץ' רצו נגד לוקשנקו מועמד המפלגה הסוציאליסטית אלכסנדר קאזולין ומועמד המפלגה הליברל-דמוקרטית סיארהיי היידוקביץ'. על-פי התוצאות הרשמיות לוקשנקו זכה בבחירות עם תמיכה של מעל 80% ומילינקביץ הגיע למקום השני עם כ-6% בלבד. מילינקביץ וקאזולין טענו שהתוצאות זויפו וניסו להוביל מאבק עממי למען בחירות חוזרות. שניהם נעצרו ונשפטו על הפרת סדר ציבורי. מילינקביץ' שוחרר לאחר ריצוי 15 ימי מאסר, ואילו קאזולין נשלח לכלא לחמש שנים וחצי. מילינקביץ' ממשיך לשמש כמנהיג האופוזיציה העיקרי בבלארוס. מדיה וקבצים בנושא אלכסנדר מילינקביץ' בוויקישיתוף אלכסנדר מילינקביץ', במסד הנתונים הקולנועיים IMDb (באנגלית) אלכסנדר מילינקביץ', במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שי-לי שפיגלמן

שי-לי שפיגלמן (נולדה ב-3 בדצמבר 1974) הייתה מנכ"לית משרד החדשנות, המדע והטכנולוגיה, ראש מטה ישראל דיגיטלית ומילאה תפקידים בכירים במיקרוסופט ישראל. שירתה בחיל האוויר, במסגרתו עברה קורס מודיעין אוויר ושירתה כראש משמרת חדר התרעה בחיל. בשנת 1998 קיבלה תואר ראשון במשפטים מאוניברסיטת תל אביב ובשנת 1999 הוסמכה כעורכת דין. בשנת 2001 קיבלה תואר שני במדיניות ציבורית מאוניברסיטת הרווארד. בשנים 2002–2003 הייתה ראש צוות בחברת הייעוץ האסטרטגי "שלדור". בשנים 2003–2006 הייתה מנהלת רגולציה, קשרי ממשל ואחריות חברתית במיקרוסופט ישראל. בשנת 2007 שימשה כסגן מנהל מחלקת האסטרטגיה בבנק הפועלים. מדצמבר 2007 עד אפריל 2013 הייתה סמנכ"לית שיווק ואחריות חברתית וחברת הנהלה של מיקרוסופט ישראל מחקר ופיתוח. באוקטובר 2014 עברה לשירות המדינה ושימשה סגנית ראש המטה לאסטרטגיה, חינוך וקשרי חוץ במיזם "ישראל דיגיטלית" של המשרד לשוויון חברתי. בפברואר 2017 מונתה לראש מטה "ישראל דיגיטלית". בתפקידה זה הובילה את גיבוש התכנית הדיגיטלית הלאומית של הממשלה, ויישומה בשיתוף משרדי הממשלה השונים, בתחומי החינוך הדיגיטלי, בריאות דיגיטלית, כלכלה בעידן הדיגיטלי, ערים חכמות, דאטה, אוריינות דיגיטלית ותחומים נוספים. בשנת 2018 ובשנת 2019 נכללה ברשימת 100 המשפיעים בעולם בתחום הממשל הדיגיטלי של אתר Apolitical. ביוני 2020 מינה אותה שר המדע והטכנולוגיה, יזהר שי, למנכ"לית משרדו. במסגרת תפקידה כמנכ"לית משרד המדע והטכנולוגיה, היא הובילה את גיבוש אסטרטגיה ארוכת טווח תכלול מדיניות ופעולות משרדי הממשלה השונים בתחומי המדע, הטכנולוגיה, החדשנות והחלל. זאת באמצעות, השקעות במחקרים ובטכנולוגיות פורצות דרך, ניהול מערכת ענפה של שיתופי פעולה מדעיים בינלאומיים, שילוב מגוון אוכלוסיות בפעילויות בדגש על הפריפריה, ויצירת ממשק המחבר בין הממשלה לבין תעשיית STEM מחקר ולימודי החדשנות הישראלית. שפיגלמן המשיכה בתפקידה תחת השרה אורית פרקש-הכהן, ובאוקטובר 2021 הודיעה על פרישתה מהתפקיד. היא הוחלפה ב-14 בנובמבר על ידי הילה חדד-חמלניק. שפיגלמן היא אם לארבעה. מתגוררת בסביון, שם הייתה חברת המועצה ומחזיקת תיק החינוך המשלים והקהילה מאוקטובר 2013 עד אוקטובר 2014. מדיה וקבצים בנושא שי-לי שפיגלמן בוויקישיתוף שי-לי שפיגלמן, ברשת החברתית LinkedIn שי-לי שפיגלמן, ראש מטה ישראל דיגיטלית נואמת בכנס D9, סרטון באתר יוטיוב יניב הלפרין, שי-לי שפיגלמן מונתה לראשת מטה ישראל דיגיטלית, "אנשים ומחשבים", 21 בפברואר 2017 יהודה קונפורטס, שתי נשים מישראל – ברשימת 100 המשפיעים בתחום הממשל הדיגיטלי, "אנשים ומחשבים", 12 באוגוסט 2018 WORLD’S 100 MOST INFLUENTIAL PEOPLE IN DIGITAL GOVERNMENT, Apolitical אורי ברקוביץ', ‏השר יזהר שי מינה את ראש מטה ישראל דיגיטלית שי-לי שפיגלמן למנכ"לית משרד המדע והטכנולוגיה, באתר גלובס, 27 במאי 2020 יהודה קונפורטס, ‏אחרי שנה וחצי: מנכ"לית משרד המדע והטכנולוגיה, שי לי שפיגלמן – פורשת, באתר "אנשים ומחשבים", 6 באוקטובר 2021